Within Temptation

**Within Temptation** je hudobná skupina pochádzajúca z Holandska. Založil ju gitarista Robert Westerholt a vokalistka Sharon den Adel. Hudba Within Temptation sa zvykne zaraďovať medzi symfonický, niekedy gotický metal.

## Biografia
### Začiatky a prvý album (1996-1999)
Skupina vznikla v roku 1996, keď sa k zakladajúcim členom, gitaristovi Robertovi Westerholtovi a jeho priateľke, speváčke Sharon den Adel, pridal basgitarista Jeroen van Veen, Martijn Westerholt hrajúci na klávesoch a bubeník Ivar de Graaf. Rýchlo sa o nich začala zaujímať nahrávacia spoločnosť DSFA Records, s ktorou spísali zmluvu a začali pracovať na debutovom albume.

Ten bol vydaný pod názvom *Enter* v roku 1997 a zožal úspech. Skupina začala byť pozývaná na rôzne festivaly (ako napríklad Dynamo Open Air festival v Eindhovene, ktorý je považovaný za jeden z najväčších holandských heavy metalových podujatí) a okrem svojej vlasti sa predviedla taktiež na svojom prvom medzinárodnom turné v Nemecku a Rakúsku. Skupina pokračovala v rôznych turné niekoľko rokov na to, pričom za tento čas stihli vydať len jedno EP s názvom *The Dance*.

### ''Mother Earth'' a prvý veľký úspech (2000-2003)
Druhý plnohodnotný album vyšiel až koncom roku 2000 po tom, ako skupina využila možnosť výstavby vlastného nahrávacieho štúdia. Výsledkom bol album *Mother Earth*, ktorý vyvolal veľmi pozitívne ohlasy a rýchlo si našiel svoje miesto v holandských hudobných rebríčkoch. Skupina bola tiež za tento počin ocenená viacerými prestížnymi cenami.

Rok 2001 bol rokom zmien v kapele, k čomu prispel najmä odchod Ivara de Graafa a Martijna Westerholta, v tom istom roku nahradených Stephenom van Haestregtom a Martijnom Spierenburgom. Súčasťou skupiny sa stal aj druhý gitarista Ruud Adrianus Jolie.

### ''The Silent Force'' (2004-2006)
Tretí album skupiny sa objavil 15. novembra 2004 a niesol názov *The Silent Force*. Within Temptation usporiadali viaceré koncerty v zahraničí (vrátane ich prvého dôležitejšieho vystúpenia v Londýne vo Veľkej Británii) a ich práca bola opäť ohodnotená viacerými oceneniami.

### ''The Heart of Everything (2007-2010)''
Dátum vydania nového albumu nazvaného *The Heart of Everything* sa rôznil podľa jednotlivých krajín, pohyboval sa v rozmedzí od 9. marca (v Rakúsku, Nemecku, Grécku, Taliansku, Holandsku a Švajčiarsku) do 24. júla 2007 (v Spojených štátoch). Pieseň *„What Have You Done“* naspievaná s Keithom Caputom zo skupiny Life of Agony sa stala prvým singlom z albumu. *The Heart of Everything* tiež obsahuje aj jednu z piesní, ktoré vznikli v rámci spolupráce skupiny na videohre The Chronicles of Spellborn.

Počas The Heart of Everything Tour bol zahraný aj špeciálny koncert s doprovodom Metropole orchestra. Z tohoto koncertu vzniklo Live DVD s názvom Black Symphony. Vzniklo na koncerte v holandskom Rotterdame 7. februára 2008 v spolupráci s The Metropole Orchestra a 20-členným zborom. Medzi hosťami boli napr. Keith Caputo (Life of Agony), Anneke van Giersbergen (The Gathering) a George Oosthoek (Orphanage). Na koncerte bolo prítomných približne 10&nbsp;000 fanúšikov, ktorí boli svedkami šou plnej rôznych svetelných a pyrotechnických efektov.

### ''The Unforgiving (2011-2013)''
V novembri 2008 kapela oznámila, že začnú pracovať na svojom novom štúdiovom albume v roku 2009 a že turné Heart Of Everything Tour sa blíži ku koncu. 

18. novembra 2010 kapela oznámila cez svoju webstránku, že ich nový album s názvom The Unforgiving bude vydaný 29. marca 2011. Koncept albumu bude založený na sérii komiksov, ktoré napísal Steven O’Connell a ilustroval Romano Molenaar. Každá pieseň v albume bola napísaná podľa Stevenovho príbehu, pričom postavy v piesňach odrážajú protagonistov komiksu. 26. júla 2010 kapela oznámila, že na začiatku roku 2011 začne európske turné na podporu nového albumu.

### ''Hydra (2014-2018)''
Písanie piesní na nový štúdiový album začalo v roku 2012 a do polovice roka bolo už napísaných 6 piesní. V máji basista Jeroen van Veen nahrával basy pre prvých päť piesní. 12. júla kapela vydala teaser trailer k nadchádzajúcemu albumu bez odhalenia názvov piesní. O mesiac neskôr kapela oznámila názov hlavného singlu "Paradise (What About Us?)" a zverejnila teaser s niektorými textami a gitarovým sólom. Kapela uzavrela zmluvu s Nuclear Blast pre severoamerický trh a so spoločnosťou Dramatico pre vydanie albumu v Spojenom Kráľovstve. Po dokončení nahrávania bicích a spevu sa 26. augusta začali konečné nahrávania gitár.

Na podporu albumu kapela vyrazila na Hydra World Tour, ktoré pôvodne malo začať v januári 2014, no bolo odložené, aby mohla kapela ešte viac vylepšiť piesne pred vydaním albumu. V rámci príprav mali skúšobný koncert v Effenaar v Eindhovene, Holandsku, ktorý sa vypredal takmer okamžite po začatí predaja lístkov. Prvý oficiálny koncert sa uskutočnil 26. februára v Helsinkách, vo Fínsku, a turné prebiehalo hlavne v Európe, pričom zahŕňalo aj niekoľko letných festivalov. 

Vzhľadom na veľký úspech albumu Hydra v Spojených štátoch sa kapela rozhodla opäť vyraziť na turné po Severnej Amerike.

### ''Resist (2019-2022)''
Album s názvom *Resist* bol oficiálne oznámený prostredníctvom magazínu *[[Metal Hammer CS|Metal Hammer]]* koncom roku 2018 a vydaný 1. februára 2019. Štvrtý singel "In Vain" bol vydaný 11. januára 2019. Videoklip k piesni "Supernova", ktorý je súčasťou albumu, bol vydaný 5. februára 2019. Lyric video k piesni "Mad World" bol vydaný 15. apríla 2019.

Po vydaní albumu kapela vyrazila na *[[The Resist Tour]]*, počas ktorého odohrali pätnásť koncertov v Severnej Amerike a neskôr vystúpili na európskych letných festivaloch. Počas festivalovej sezóny 2019 bola kapela po prvýkrát jedným z hlavných účinkujúcich na Graspop Metal Meeting, jednom z najväčších európskych heavy metalových festivalov.

### ''Bleed Out (2023-súčasnosť)''
27.júla 2022 Sharon den Adel v rozhovore potvrdila, že nový album by mal vyjsť v roku 2023. 20. decembra kapela vydala oficiálny videoklip k piesni "The Fire Within", ktorá bola pôvodne napísaná v roku 2019.

Ďalší singel, "Wireless", bol vydaný 18. mája 2023. Dňa 17. augusta 2023, súčasne s vydaním singla rovnakého názvu, Within Temptation oznámili svoj ôsmy štúdiový album *Bleed Out*, ktorý bol vydaný 20. októbra 2023. 

4. októbra 2023 bola ohlásená európska časť turné rovnakého názvu.

## Zostava
[thumb|right|[Sharon den Adel, vokalistka Within Temptation, na festivale M'era Luna v Hildescheime v roku 2004.]]
* Sharon den Adel – vokály (1996-) 
* Robert Westerholt – gitara (1996-) 
* Ruud Adrianus Jolie – gitara (2001-) 
* Jeroen van Veen – basová gitara (1996-) 
* Mike Coolen – bicie (2011-)
* Stefan Halleblad (The Unforgiving Tour + gitara na niektorých štúdiových skladbách)
### Bývalí členovia
* Ivar de Graaf – bicie (1996-1998, 1999-2001) 
* Martijn Westerholt – klávesy (1996-2001) 
* Michiel Papenhove – gitara (1996-2001) 
* Jelle Bakker – gitara (2001) 
* Ciro Palma – bicie (1998-1999) 
* Dennis Leeflang – bicie (1996) 
* Richard Willemse – bicie (1996)
* Stephen Van Haestregt - bicie (2001-2010)
* Martijn Spierenburg (2001-2024)

## Diskografia
### Albumy
* *[[Enter (album)|Enter]]* (1997)
* *[[Mother Earth]]* (2001)
* *[[The Silent Force]]* (2004)
* *[[The Heart of Everything]]* (2007)
* *[[An Acoustic Night at the Theatre]]* (2009)
* *[[The Unforgiving]]* (2011)
* *Hydra* (2014)
* *Resist* (2019)
* *Bleed Out* (2023)

### EP
* *The Dance EP* (1998)
* *The Howling EP* (2006)
* *Paradise (What About Us?) EP* (2013)
* *Whole World is Watching EP* (2014)
* *And We Run EP (2014)*

### DVD
* *[[Mother Earth Tour]]* (2003)
* *[[The Silent Force Tour]]* (2005)
* *[[Black Symphony]]* (2008)

### Single
* „Restless“ (1997)
* „Our Farewell“ (2000)
* „Never-Ending Story“ (2000)
* „Ice Queen“ (2001)
* „Mother Earth“ (2003)
* „Running Up That Hill“ (2003)
* „Stand My Ground“ (2004)
* „Memories“ (2005)
* „Angels“ (2005)
* „What Have You Done“ (2007)
* „Frozen“ (2007)
* „Forgiven“ (2007)
* „Utopia“ (2009)
* „Faster“ (2011)
* „Sinead“ (2011)
* „Shot in the Dark“ (2011)
* „Crazy“ (2012)
* „Grenade“ (2012)
* „Paradise (What About Us)“ (2013)
* „Dangerous“ (2013)
* „Whole World Is Watching“ (2014)
* „And We Run“ (2014)
* The Reckoning (2018)
* Raise Your Banner (2018)
* Firelight (2018)
* In Vain (2019)
* Entertain You (2020)
* The Purge (2020)
* Shed My Skin (2021)
* Forsaken (The Aftermath) (2021)
* Don’t Pray for Me (2022)
* The Fire Within (2022)
* Wireless (2023)
* Bleed Out (2023)
* Ritual (2023)
* A Fool's Parade (2024)

## Externé odkazy
* www.within-temptation.com - oficiálna stránka skupiny , , 
* www.metal-archives.com - stránka skupiny na Encyclopaedia Metallum 

## Iné projekty


Kategória:Holandské heavymetalové hudobné skupiny
Kategória:Symfonickometalové hudobné skupiny
Kategória:Gotickometalové hudobné skupiny